టెలినార్‌గా మారిన యూనినార్‌
- పేరు మార్చుకున్న టెలికాం సంస్థ
- కాల్‌ డ్రాప్సుకు పరిహారం చెల్లిస్తామంటూ ప్రకటన
నవతెలంగాణ- వాణిజ్య విభాగం
సెల్యులార్‌ టెలికాం సేవలందిస్తోన్న యూనినార్‌ సంస్థ పేరు మారింది. భారత్‌లో టెలినార్‌గా పేరు మార్చుకుంది. దేశంలోని ఖాతాదార్లు, స్టాక్‌ హోల్డర్లకు మరింత చేరువకావడానికి తమ బ్రాండ్‌ంగ్‌్‌ను మార్చుకున్నామని ఆంధ్రప్రదేశ్‌ సర్కిల్‌ హెడ్‌ శ్రీనాథ్‌ కొఠియన్‌ తెలిపారు. బుధవారం ఆయన హైదరాబాద్‌లో సంస్థ పేరు మార్పును మీడియాకు ప్రకటించారు. ఈ సందర్బంగా ఆయన మాట్లాడుతూ తెలుగు రాష్ట్రాల్లో 56 లక్షల ఖాతాదార్లతో ఐదో అతిపెద్ద టెలికాం సంస్థగా నిలిచామన్నారు. కాల్‌డ్రాప్సు విషయంలో వినియోగదారులకు పరిహారం చెల్లిస్తామన్నారు. మాట్లాడుతుండగానే మధ్యలోనే కాల్‌ నిలిచిపోతే తిరిగి నిమిషం పాటు టాక్‌టైం అందిస్తామన్నారు. ఎపి సర్కిల్‌లో తమకు 300పైగా డిస్ట్రిబ్యూటర్లు, 246పైగా స్టోర్లు కలిగి ఉన్నామన్నారు. మార్చి నాటికి 300 స్టోర్లకు విస్తరించాలని లక్ష్యంగా పెట్టుకున్నామన్నారు.తమ మొత్తం ఖాతాదారుల్లో 24 శాతం మంది మొబైల్‌ డాటా ఉపయోగిస్తున్నారన్నారు.
మీ స్నేహితులకు రికమెండ్ చెయ్యండి